บาทเปิด  31.75/76 บาทต่อดอลลาร์ แนวโน้มอ่อนค่า
เงินบาทเปิดตลาด 31.75/76 บาทต่อดอลลาร์ แนวโน้มอ่อนค่า จากความไม่แน่นอนการเมืองในประเทศ เงินไหลออก
27 มี.ค. 2562

เงินบาทเปิดตลาด 31.75/76 บาทต่อดอลลาร์ แนวโน้มอ่อนค่า จากความไม่แน่นอนการเมืองในประเทศ เงินไหลออก
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.75/76 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 31.66 บาท/ดอลลาร์
เงินบาทวันนี้ยังมีทิศทางที่จะอ่อนค่าได้ต่อ จากผลของปัจจัยทั้งในและต่างประเทศ โดยนางเจนเน็ต เยลเลน อดีตประธานธนาคารกลางสหรัฐ (เฟด) มองว่าเส้นอัตราผลตอบแทนพันธบัตรรัฐบาลสหรัฐที่ลาดลง อาจทำให้เฟดจำเป้นต้องปรับลดดอกเบี้ยลงในช่วงหนึ่ง ขณะที่ปัจจัยการเมืองในประเทศยังมีความไม่แน่นอน อีกทั้งในช่วงนี้เป็นช่วงปิดไตรมาสของบริษัทต่างๆ จึงทำให้มี flow ออก
"ตอนนี้มองว่าบาทยังมีโอกาสอ่อนค่า เพราะจากที่อดีตประธานเฟดออกมาพูดเรื่อง Inverted yield curve ที่ลาดลง ซึ่งแม้จะไม่ได้ชี้ว่าภาวะเศรษฐกิจสหรัฐจะถดถอย แต่อาจทำให้เฟดต้องปรับดอกเบี้ยลง ขณะที่การเมืองในไทยยังไม่นิ่ง นักลงทุนต่างประเทศมองว่ายังไม่น่านำเงินมาพัก อีกทั้งช่วงนี้ยังเป็นช่วงปิดไตรมาส จึงทำให้ยังมี flow ออก" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 31.65-31.85 บาท/ดอลลาร์